Kynlífsmyndskeið kostaði þingsætið
Franskur bæjarstjóri og milljarðamæringur, Jean-Paul Dupré, hefur beðist opinberlega afsökunar eftir að kynlífsmyndskeið með honum og giftri konu var lekið á netið.
Dupré, sem sat á þingi fyrir sósíalista telur að myndskeiðið hafi kostað hann þingsætið en hann náði ekki endurkjöri í nýafstöðnum þingkosningum.
Dupré, sem er bæjarstjóri í Limoux, skammt frá Toulouse, neyddist til þess að biðjast afsökunar á framferði sínu á fundi bæjarráðs.
Bæjarstjórinn hefur kært bloggara, Boris Le Lay, fyrir að hafa dreift myndskeiðinu en Le Lay setti það inn á YouTube og þaðan fór það víða á samfélagsmiðlum.
Le Lay, sem er fasisti að eigin sögn, hefur birt fjölmörg pólitísk myndskeið á YouTube og beinast mörg þeirra gegn bæjarstjóranum persónulega.
Le Lay heldur til í Japan en handtökuskipun hefur verið gefin út á hendur honum í heimalandinu fyrir rasisma.
Dupré sagði þegar hann baðst afsökunar á myndskeiðinu að fólk mætti ekki gleyma því hverjir væru fórnarlömbin. "Fórnarlömbin, ekki gleyma því, er fjölskyldan og ég." "Þeir sem eru sekir eru þeir sem dreifðu myndskeiðinu í þeim tilgangi að skaða mig og orðspor mitt," bætti Dupré við.
Frétt La Depeche
Franskur bæjarstjóri og milljarðamæringur, Jean-Paul Dupré, hefur beðist opinberlega afsökunar eftir að kynlífsmyndskeið með honum og giftri konu var lekið á netið.
Dupré, sem sat á þingi fyrir sósíalista telur að myndskeiðið hafi kostað hann þingsætið en hann náði ekki endurkjöri í nýafstöðnum þingkosningum.
Bæjarstjórinn hefur kært bloggara, Boris Le Lay, fyrir að hafa dreift myndskeiðinu en Le Lay setti það inn á YouTube og þaðan fór það víða á samfélagsmiðlum.
Le Lay, sem er fasisti að eigin sögn, hefur birt fjölmörg pólitísk myndskeið á YouTube og beinast mörg þeirra gegn bæjarstjóranum persónulega.